钦定古今图书集成/历象汇编/庶征典/第108卷 > 宋
## 钦定古今图书集成/历象汇编/庶征典/第108卷 > 宋

### 文帝元嘉十二年饥

按《宋书文帝本纪》不载。　按《沈演之传》，“演之除司徒，
元嘉十二年，东诸郡大水，民人饥馑，吴义兴及吴郡
之钱唐升米三百。”

元嘉二十年，民大饥。

按：《宋书文帝本纪》云云。

元嘉二十一年，饥。

按：《宋书文帝本纪》：“二十一年夏四月，晋陵延陵民徐
耕，以米千斛助恤饥民。”

元嘉二十三年，“大有年。”

按：《宋书文帝本纪》云云。

元嘉三十年，青、徐饥。

按：《宋书文帝本纪》：三十年“春正月，徐、青州饥，二月壬
子，遣运部赈恤。”

### 孝武帝孝建二年三吴饥

按，《南史宋孝武帝本纪》：“孝建二年八月，三吴饥，诏所
在赈贷。”

### 大明元年饥

按：《宋书孝武帝本纪》：“大明元年五月，吴兴、义兴大水，
民饥。”

大明三年，饥。

按：《宋书孝武帝本纪》：“三年二月甲子，荆州饥。”